OzLabs/hebrew-wiki-articles huggingface dataset:
Medal of Honor: Pacific Assault

Medal of Honor: Pacific Assault הוא משחק יריות בגוף ראשון שפותח על ידי EA LA, עוצב על ידי קריסטופר לנרץ והופץ על ידי Electronic Arts. המשחק יצא לאור בווינדוס בתאריכים ה־4 בנובמבר 2004 (בצפון אמריקה) ובתאריך ה־19 בנובמבר 2004 (באירופה).

== היסטוריה ==
המשחק פותח על ידי EA LA והופץ על ידי Electronic Arts ל־PC. המשחק הוא מסוג יריות בגוף ראשון, למעטה ברמה אחת במשחק. המנוע של המשחק הוא הגרסה החדשה של המנוע הגרפי Lithtech Jupiter והמנוע הפיזיקלי Havok.

== כלי נשק ==
{| class="wikitable"
|-
! סוג הנשק !! ארצות הברית !! יפן 
|-
| אקדחים || M1911 M1917 || Nambu
|-
| תת-מקלעים || M1 תומפסון M50 Reising || Type 100
|-
| רובים || M1 גאראנד M1 קרבין ספרינגפילד || Type 38 Type 44
|-
| רובי צלפים || ספרינגפילד || Type 97
|-
| רובים אוטומטיים || BAR ||Type 99
|-
| רימונים || Mk 2 || Type 97
|-
| שוטגאנים || Browning Auto-5 ||
|}

== ציונים ==
{| class="wikitable"
|-
! האתר !! הציון
|-
| GameRankings || 79.72%
|-
| Metacritic || 80/100
|-
! האתר !! הציון
|-
| IGN || 7.8/10
|-
| Gamespot || 8.3/10
|}

== ראו גם ==
*Medal of Honor
*Medal of Honor: Rising Sun
*Call of Duty
*Battlefield 1942

== קישורים חיצוניים ==
*[http://www.imdb.com/title/tt0389153/ המשחק ב-IMDb] 
*[http://www.gamerankings.com/pc/589724-medal-of-honor-pacific-assault/index.html הביקורת על המשחק ב-GameRankings] 
*[http://www.metacritic.com/game/pc/medal-of-honor-pacific-assault הביקורת על המשחק ב-Metacritic] 
* 

קטגוריה:משחקי רשת
קטגוריה:משחקי יריות ממוחשבים (גוף ראשון)
קטגוריה:משחקי וידאו משנת 2004
קטגוריה:משחקי וידאו מבוססי מלחמת העולם השנייה
קטגוריה:Medal of Honor
Ritchie Blackmore's Rainbow

Ritchie Blackmore's Rainbow הוא אלבום הבכורה של להקת ההארד רוק הבריטית ריינבו שיצא לאור באוגוסט 1975.

==היסטוריה==
ב-1974 פרש ריצ'י בלקמור גיטריסט להקת דיפ פרפל מהלהקה. אחת הסיבות העיקריות שהאיצו את פרישתו הייתה חוסר הסכמתם של חברי הלהקה להקליט גרסת כיסוי לשיר "Black Sheep of the Family" של להקת "Quatermass". במהלך הופעה של להקת "Elf", התרשם בלקמור עמוקות מהזמר רוני ג'יימס דיו, והחליט לעזוב את "דיפ פרפל", ולחבור ללהקה. לאחר הצטרפותו, שונה שם הלהקה ל"ריינבו".

הקלטות האלבום נערכו במינכן שבגרמניה, מה-20 באוגוסט עד ל-14 במרץ באולפני "Musicland Studios".

זמן קצר לאחר צאת האלבום, כל חברי להקת Elf, למעט דיו, פוטרו. מיד לאחר מכן החלו בלקמור ודיו בחיפוש אחר מוזיקאים אחרים לאלבומם הבא. ההרכב הראשון של הלהקה מעולם לא ניגן בהופעה חיה.

==ביקורות==
האלבום זכה לביקורות חיוביות מאוד, ושובח על הליריקה האיכותית והחדשנות שהציג. האתרים "MelodicMusic" ו-Sputnikmusic העניקו לאלבום 5 כוכבים מתוך 5.

==רשימת השירים==

==מבצעים==
*ריצ'י בלקמור - גיטרה
*רוני ג'יימס דיו - שירה
*מיקי לי סול - פסנתר, מלוטרון, עוגב
*קרייג גרובר - גיטרה בס
*גארי דריסקול - תופים

==קישורים חיצוניים==

==הערות שוליים==

קטגוריה:אלבומים באנגלית
Medal of Honor: Heroes

Medal of Honor: Heroes הוא משחק יריות בגוף ראשון שפותח על ידי Team Fusion והופצה על ידי Electronic Arts. המשחק יצא ל-PSP בלבד בתאריכים 20 באוקטובר 2006 (ל-צפון אמריקה), בתאריך ה-9 בנובמבר 2006 (ל-אוסטרליה) ובתאריך ה-24 בנובמבר 2006 (ל-אירופה).

== משחקיות ==
המטרה במשחק כוללת חבלה, חדירה ולכידת מטרות מסוימות. רוב המשימות בכל מסע כוללת מספר של אויבים שצריך להרוג, גנבת פרטים מהאויב ולפעמים חוזרים למקום מסוים כדי לברוח. במשחק שלוש רמות: ברונזה, כסף וזהב. בברונזה השחקן צריך להשמיד את המטרות העיקריות, בכסף זהו אותו הדבר רק צריך שיפור משמעותי בכיוון ומספר הריגת אויבים גבוה יותר, בזהב זהו גם אותו הדבר רק צריך להיות ממש מקצועי כדי לסיים את המשחק ברמה כזאת, מכיוון שהרמה הזאת דורשת שחקנים מנוסים שיודעים איך לשחק בצורה ממש טובה.

== ציונים ==
{| class="wikitable"
|-
! האתר !! הציון
|-
| GameRankings || 69.27%
|-
| Metacritic || 71/100
|-
! האתר !! הציון
|-
| IGN || 8.4/10
|-
| MobyGames || 74/100
|-
| GameSpot || 7.3/10
|}

== ראו גם ==
*Battlefield Heroes
*Medal of Honor: Heroes 2

== קישורים חיצוניים ==
*[http://www.mobygames.com/game/medal-of-honor-heroes המשחק ב-MobyGames] 
*[https://web.archive.org/web/20070428144419/http://psp.ign.com/objects/664/664936.html המשחק ב-IGN] 
*[http://www.gamespot.com/psp/action/medalofhonorheroes/ המשחק ב-GameSpot] 
*[http://www.gamespot.com/news/6155254.html הביקורת ב-GameSpot] 
*[http://psp.ign.com/articles/723/723458p1.html הביקורת ב-IGN] 
*[http://psp.ign.com/articles/737/737704p1.html כתבה על המשחק ב-IGN] 
*[http://www.gamerankings.com/psp/934806-medal-of-honor-heroes/index.html הביקורת ב-GameRankings] 
*[http://www.metacritic.com/game/psp/medal-of-honor-heroes הביקורת ב-Metacritic] 

קטגוריה:משחקי רשת
קטגוריה:משחקי יריות ממוחשבים (גוף ראשון)
קטגוריה:משחקי וידאו משנת 2006
קטגוריה:משחקי וידאו מבוססי מלחמת העולם השנייה
קטגוריה:Medal of Honor
קטגוריה:משחקי וידאו שפותחו בקנדה
דניאל סנדרס

דניאל הנדל סנדרס (בגרמנית: Daniel Hendel Sanders; 12 בנובמבר 1819 – 11 במרץ 1897) היה מילונאי, משורר, מתרגם וחוקר שפות יהודי-גרמני.

דניאל סנדרס היה בנם השני של הסוחר היהודי הנדל סנדרס ואשתו אמלי. סנדרס למד בברלין מתמטיקה ופילולוגיה, ואת הדוקטורט קיבל בשנת 1842.

עבודתו העיקרית של סנדרס, שנהייתה לספר עיון מקובל, היא המילון הגרמני: "Wörterbuch der deutschen Sprache mit Belegen von Luther bis auf die Gegenwart" (בעברית: "מילון השפה הגרמנית עם אזכורים מלותר ועד זמננו").

==קישורים חיצוניים==

* 

קטגוריה:משוררים יהודים גרמנים
קטגוריה:מתרגמים יהודים גרמנים
קטגוריה:מילונאים גרמנים
קטגוריה:גרמנים שנולדו ב-1819
קטגוריה:גרמנים שנפטרו ב-1897
קטגוריה:בוגרי אוניברסיטת האלה-ויטנברג
ראיי (סגנון מוזיקלי)

ראיי (בערבית: راي) הוא ז'אנר מוזיקלי שמקורו בעיר אוראן באלג'יריה. כיום הסגנון נפוץ ברחבי העולם ובמיוחד בצרפת ומדינות צפון אפריקה.

מקורה של המוזיקה הוא בשירי הבדואים בסביבות העיר אוראן באלג'יר. במחצית השנייה של המאה ה-20 שולבו אלמנטים מודרניים מהמוזיקה המערבית לתוך המוזיקה המסורתית על ידי אומנים צעירים ובכך נוצרה מוזיקת הראיי המודרנית כפי שהיא מוכרת כיום.

בהתחלת שנות השמונים הונהגו במוזיקת ראיי סינתסייזרים ותיבות מקצבים, השפעות מן הרוק, פאנק (Funk), רגאיי והדיסקו. במגמה זו הצטיינו הזמרים והמפיקים ראשיד באבא אחמד ואחיו, פתחי באבא אחמד.

הדור הראשון של מוזיקאי ומוזיקאיות הראיי המודרניים כונה שייך ושייכה, כגון שייכה רימיטי. הדור החדש יותר, שהחל בעיקר בסוף שנות ה-80 של המאה ה-20, מכונה "שבּ" ו"שבּה", מלשון "שבאב" (נוער), כגון שב מאמי.

==אומנים בולטים==
בתחום הראיי פועלים עשרות אמניות ואמני ראיי בולטים, לצד מאות אמנים ידועים פחות. שב חסני היה אחד מהאמנים הבולטים בסגנון הראיי בשנות ה-80 וה-90 של המאה ה-20. אמנים נוספים בתחום הם שב מאמי, שב נסרו, שבה זהאווניה ועוד.

גם שב חאלד נחשב למוזיקאי מצליח ביותר בז'אנר. חאלד זכה להצלחה בינלאומית והיה הראשון לפרוץ את גבולות אלג'יריה עם מוזיקת ראיי. להיטיו הגדולים "c'est la vie" ו"Aïcha" זכו לגרסאות כיסוי בישראל על ידי זמרים ים-תיכוניים.

==קישורים חיצוניים==

* 
* 
* 

==הערות שוליים==

קטגוריה:סגנונות מוזיקליים
קטגוריה:אתנומוזיקולוגיה
קטגוריה:אלג'יריה
קטגוריה:מוזיקה אפריקאית
אליס פיטוסי

אליס פיטוסי (בערבית: أليس فيتوسي תעתיק: אַלִיס פִיתֻוסִי; 9 במאי 1916, בורג' אבו ארג' – 1978, אל ביאר) הייתה זמרת ומוזיקאית יהודיה-אלג'יראית, ילידת בורג' אבו ארג', באלג'יריה הצרפתית. הייתה ידועה בשיריה בסגנון האנדלוסי וה-hawzii במהלך תקופת טרום-העצמאות של אלג'יריה. לאחר קבלת עצמאות אלג'יריה, החליטה להישאר במדינה ונצרבה בזיכרון הלאומי האלג'יראי כזמרת היהודייה היחידה שלא עזבה את ארצה.

==קורות חיים==
אליס פיטוסי נולדה בעיר בורג' אבו ארג' למשפחה יהודית מוזיקלית<ref></ref>. אביה היה רחמים פיטוסי, זמר וכנר מפורסם, ממנו למדה ממנו את מלאכתה. כשרונה המוזיקלי של אליס טופח על ידי אביה מגיל צעיר. 

בשנות ה-20 המוקדמות באלג'יריה, המוזיקה הייתה עניין רב-תרבותי, עם מוזיקאים יהודים ומוסלמים החולקים היסטוריה מוזיקלית אזורית ארוכה. אז, נוכחות נשית במרחב המוזיקלי הלכה וגברה, למרות שלא פעם נתפסה כשנויה במחלוקת מסיבות מגדריות . נשים יהודיות כמו פיטוסי וחבריה, כגון רנט ל'אוראנז, לא היו נתונות לאפליה מגדרית כמו זו זמרות מוסלמיות, בשל היותן לא-מוסלמיות, ובכך כביכול, לא מפרות את "המסורת המוסלמית" בהופעתן בפני גברים.

על אף ההבדלים הדתיים, פיטוסי הופיע לעיתים קרובות עם ולפני המוסלמים. כדי לכבד את מנהגי התרבות האיסלאמית, פיטוסי ניסתה לרצות את דרישות הקהל בהופעות הללו. היא השתמשה בתזמורת מלווה שכולה מורכבת מנשים כשהופיעה עבור נשים מוסלמיות, והופיעה רק עם גברים כשהקהל היה מורכב מגברים מוסלמים. פיטוסי נחשבת לזמרת היהודייה היחידה של התקופה שביצעה שירי אל-מדאח (בערבית: مديح), שירים פואטיים לכבוד הנביא מוחמד, לקהל ערבי-מוסלמי.

ב-2006 חלק מההקלטות שלה יצאו מחדש, כדי להגיע לקהל רחב יותר, כחלק מסדרת "Trésors de la Chanson Judéo-Arabe" ("אוצרות השירה היהודית-ערבית") סדרה של חברת התקליטים Mélodie Distribution.

==קישורים חיצוניים==

* [http://cafe-gibraltar.com/2010/11/oran2/ יהודים באוראן], באתר "קפה גיברלטר"

==הערות שוליים==

קטגוריה:זמרות יהודיות צרפתיות
קטגוריה:זמרות יהודיות אלג'יראיות
קטגוריה:אומנים יהודים שפעלו בארצות ערב
קטגוריה:זמרים השרים בערבית
קטגוריה:צרפתים ממוצא יהודי-אלג'יראי
קטגוריה:ילידות 1916
קטגוריה:נפטרות ב-1998
קטגוריה:אלג'יראים שנפטרו במאה ה-20
Medal of Honor: Heroes 2

Medal of Honor: Heroes 2 הוא משחק יריות בגוף ראשון שפותח על ידי EA LA ל-PSP ועל ידי EA Canada ל-Wii. המשחק יצא לפלטפורמות ה-PSP וה-Wii בלבד. המשחק יצא ל-PSP בתאריכים ה-13 בנובמבר 2007 (ל-צפון אמריקה), בתאריך ה-29 בנובמבר 2007 (ל-אוסטרליה), בתאריך ה-30 בנובמבר 2007 (ל-אירופה) ובתאריך ה-14 בפברואר 2008 (ל-יפן). ל-Wii יצא בתאריכים ה-13 בנובמבר 2007 (ל-צפון אמריקה), בתאריך ה-7 בפברואר 2008 (ל-אוסטרליה), בתאריך ה-8 בפברואר 2008 (ל-אירופה) ובתאריך ה-14 בפברואר 2008 (ל-יפן).

== Multiplayer ==
=== Deathmatch ===

מצב שבו כולם מול כולם, אין מטרה כלשהי אלא צריך להרוג אחד את השני.

=== Team Deathmatch ===

המצב הוא בקבוצות, אחת נגד השנייה, והמטרה היא בסך הכל להרוג כמה שיותר אויבים מהקבוצה השנייה.

=== Infiltration ===
ידוע גם בשם "לתפוס את הדגל", במצב זה שתי הקבוצות צריכות למצוא את הדגל של הקבוצה האויבת ולקחת אותו אל הבסיס שלהם. בסופו של כל סיבוב, הקבוצה עם הניקוד הגבוהה ביותר, היא הקבוצה המנצחת.

== ציונים ==
{| class="wikitable"
|-
! האתר !! הציון
|-
| GameRankings || PSP - 69.55% Wii - 74.71%
|-
| Metacritic || PS2 - 69/100 Wii - 73/100
|-
! האתר !! הציון
|-
| GameSpot || 7/10 - PSP 8/10 - Wii
|-
| IGN || 8.4/10 - PSP 8.4/10 - Wii
|}

== ראו גם ==
*Medal of Honor: Heroes
*Call of Duty

== קישורים חיצוניים ==
*[http://www.ea.com/mohheroes2 אתר הבית של המשחק] 
*[http://www.mobygames.com/game/medal-of-honor-heroes-2/rating-systems מערכת דירוג למשחק] 
*[https://web.archive.org/web/20090112190142/http://palgn.com.au/article.php?id=10290&title=Medal+of+Honor+Heroes+2+Wi-Fi+support+removed+from+Australian+version המולטיפלייר שהוסר מהגרסה האוסטרלית] 
*[https://web.archive.org/web/20090603142346/http://au.gamespot.com/news/6185831.html כתבה על המשחק ב-GameSpot] 
*[http://www.gamerankings.com/wii/942015-medal-of-honor-heroes-2/index.html הדירוג ל-Wii באתר GameRankings] 
*[http://www.gamerankings.com/psp/942136-medal-of-honor-heroes-2/index.html הדירוג ל-PSP באתר GameRankings] 
*[http://www.metacritic.com/game/wii/medal-of-honor-heroes-2 הדירוג ל-Wii באתר Metacritic] 
*[http://www.metacritic.com/game/psp/medal-of-honor-heroes-2 הדירוג ל-PSP באתר Metacritic] 
*[http://www.gamespot.com/wii/action/medalofhonorheroes2/index.html הדירוג ל-Wii באתר GameSpot] 
*[http://www.gamespot.com/psp/action/medalofhonorheroes2/index.html הדירוג ל-PSP באתר GameSpot] 
*[https://web.archive.org/web/20101212193029/http://wii.ign.com/objects/947/947233.html הדירוג ל-Wii באתר IGN] 
*[http://psp.ign.com/objects/945/945592.html הדירוג ל-PSP באתר IGN] 

קטגוריה:משחקי רשת
קטגוריה:משחקי יריות ממוחשבים (גוף ראשון)
קטגוריה:משחקי וידאו משנת 2007
קטגוריה:משחקי וידאו מבוססי מלחמת העולם השנייה
קטגוריה:Medal of Honor
מוזיאון הילדים של שיקגו

אולם הכניסה למוזיאון
הבניין הראשון של הנייבי פיר - בקדמת הצילום. המוזיאון תופס את הקומות העליונות של תחילת הבניין הזה, למעט חנות המוזיאון, התופסת מרחב של חנות בקומתו הראשונה. המגדל השמאלי של תחילת הבניין הוא חדר הדאונים של המוזיאון והמגדל הימני של תחילת הבניין הוא חדר המים ותצוגת המשאבות.
מוזיאון הילדים של שיקגו (באנגלית: Chicago Children's Museum) הוא מוזיאון ילדים, הנמצא בפתח המתחם הנייבי פיר, על שפת ימת מישיגן בסמוך לאזור הלופ – מרכז עסקים ראשי של שיקגו.

השטח הבנוי של המוזיאון הוא 5.3 דונם (למוזיאון אין גינה) והוא תופס חלק מקומת הכניסה ומהקומות שמעליה, בתחילת המבנה המרכזי, של פתח הנייבי פיר. חלק מהתערוכות במוזיאון הן קבועות יחסית (מתחלפות או מקבלות שיפות משמעותי בערך פעם בעשור) ואחרות מתחלפות פעם בכמה חודשים. התערוכות עוסקות בנושאים הקוסמים לילדים, בתחום החינוך לשעת חירום, השכלה כללית, מדע, היסטוריה, בידור, תחבורה, פנטזיה ומשחקי ילדים. המוזיאון משרת יותר מ-650,000 איש בשנה, כולל אלו המבקרים בתערוכות נודדות היוצאות ממנו.

==היסטוריה==
המוזיאון הוקם בשנת 1982, בידי אגודת הליגה הצעירה (Association of Junior Leagues International, Inc.), כתגובה לקיצוץ בתקציבי החינוך הממלכתי. משכנו המקורי של המוזיאון היה בשני אולמות בספרייה הציבורית המרכזית של העיר, תוך הוצאה של תערוכות ניידות לאתרים שונים. המוזיאון עבר מאז בין מספר בניינים עד שהשתכן, בשנת 1995, במשכנו הקבוע. בזמן מעבר המוזיאון למשכן הקבע שלו, הוא היה מוזיאון הילדים הגדול ביותר בארצות הברית. בין השנים 2006 עד 2012, המוזיאון בדק אפשרויות ותכנן תוכניות לפתיחת סניף נוסף או למעבר לאתר אחר בפרוורי שיקגו, אך התוכניות בוטלו.

==שעות פעילות ==
למרות שהמוזיאון גובה בדרך כלל דמי כניסה ופתוח במרבית ימי השבוע עד שעה 17:00, בימי ה' הוא פתוח עד 20:00 ואינו גובה דמי כניסה ממבקרים המגיעים אחרי 17:00, שגילם מתחת לגיל 15. (עד לפני שנים אחדות, הכניסה בימים ובשעות אלו הייתה בחינם לכול אדם). המוזיאון מאפשר כניסה חינם גם בימי ראשון, הראשונים של כל חודש. זאת ועוד – המוזיאון חבר בהסכמי מנויים עם מוזיאונים גדולים אחרים, באזור שיקגו, הקוסמים לילדים ומי שמנוי, למשל, למוזיאון הילדים על שם קוהל או למוזיאון המדע והתעשייה (שיקגו), אינו מחויב בדמי כניסה אליו.

==לקריאה נוספת==
* [https://web.archive.org/web/20150906203623/http://drive2.subaru.com/onlinex_spring08.htm In the community: FINDING MAGIC AT CHICAGO CHILDREN'S MUSEUM]
*[http://reevesstephanie.blogspot.co.il/2010/08/chicago-childrens-museum.html The Reeves: The Chicago Children's Museum]
*[https://web.archive.org/web/20130601171008/http://travelguide.affordabletours.com/Article/97/ Top 10 Things to Do in Chicago with Kids Interactive museums, top-notch zoos and a stellar Skydeck top the list By Michael Schuman]

== קישורים חיצוניים ==
 
* 

==הערות שוליים==

שיקגו
ילדים
רצח משפחת גצלר

קבר משפחת גצלר ברמת השרון
רצח משפחת גצלר היה מקרה של רצח והתאבדות שזעזע את מדינת ישראל בשנת 1959, ושנחשב למקרה רצח של בני משפחה הראשון בישראל.

שכונת נווה מגן ברמת השרון הוקמה ב-1955 והתיישבו בה קצינים משוחררי הצבא הבריטי וצה"ל, ובהם חיים בר-לב ועזר ויצמן. הבתים היו חד ודו-משפחתיים צמודי קרקע. כאן התיישב רב-סרן יהודה גצלר עם משפחתו. אשתו, חנה, הייתה גרפיקאית ומאיירת שאיירה ספרי ילדים וכן את ההגדה של פסח. לזוג היו ארבעה ילדים: יהודית בת 15, יעל בת 13, יגאל בן 10 ויובל בן 7 וחצי.

יהודה גצלר, בן 52, הקים לאחר שחרורו מצה"ל חברת פרסום בה השקיע את כל כספי הפיצויים שקיבל וגם לווה מאנשים פרטיים. החברה קרסה וגצלר שקע בחובות כבדים, דבר שכנראה היה סיבה לפעולה הקיצונית שהחליט לבצע.

גצלר שכנע את שכנו להשאיל לו אקדח 0.22 אינץ' עם כ-6 כדורים, לכאורה כדי להרוג עכבר שפלש לביתו. בליל 1 באפריל 1959 (כ"ב באדר ב' תשי"ט), גצלר דאג שכל הילדים ילכו לישון מוקדם, ואז החל במסע הרצח. תחילה ירה בראשה של אשתו חנה שהייתה בת 45, אחר כך נכנס לחדר הילדות והרג את יהודית ויעל, ואחר כך נכנס לחדר הילדים, הרג את יגאל וירה לעבר הבן הצעיר יובל אך החטיא. מאחר שנשאר לו כדור אחרון, הוא חזר למיטתו והתאבד בכך שירה בראשו.

למחרת בבוקר התעורר יובל וראה את כל בני משפחתו שוכבים כשדם ליד ראשם. הוא התרחץ, התלבש והלך לבית הספר. בסוף היום הוא פנה למורתו וסיפר לה את מה שראה בבית, וכשהתברר שגם אחיו ואחותו לא הגיעו לבית הספר הועברה הידיעה למנהלת שהגיעה איתו במהירות לביתו וראתה את כל בני המשפחה ירויים.

הערכת המשטרה הייתה כי חובותיו של האיש גרמו לו לבצע את הרצח, וכי רק כשל טכני הותיר בחיים את יובל.

המתים כולם נקברו בקבר משותף בבית הקברות הישן ברמת השרון. בהלוויה השתתפו מאות אנשים, וביניהם קציני צה"ל רבים ובהם אל"ם אהרון דורון, שהיה אז ראש מנהל הסגל בצה"ל. הרב יעקב אדלשטיין, רבה של רמת השרון, פסק שאפשר לקבור את יהודה גצלר ביחד עם משפחתו היות שבשעת התאבדותו הוא היה בלתי שפוי. על מצבת הקבר המשותף נכתב כי הם "נפטרו". 

יובל אומץ על ידי דודו ועבר להתגורר עימו בארצות הברית.

==קישורים חיצוניים==
* 
* 
* 
* 
* 
* 

==הערות שוליים==

גצלר
קטגוריה:רצח המוני
קטגוריה:1959 בישראל
קטגוריה:ישראל: אלימות במשפחה
קטגוריה:רצח קטינים בישראל
משפחת גלצר
Child in Time

Child in Time (ילד בזמן) הוא שיר מאת להקת הרוק הבריטית דיפ פרפל שיצא לאור ביוני 1970 ונכלל באלבום Deep Purple in Rock. השיר הוא אחד מיצירותיה הנודעות ביותר של הלהקה, ובמשך השנים זכה להערכה רבה בקרב הקהל והמבקרים כאחד, ונחשב לקלסיקת רוק.

==כתיבה ותוכן השיר==
Child in Time הוא שיר מחאה אנטי-מלחמתי. בראיון שהעניק ב-2002 גילה איאן גילן שהשיר מבוסס על הקטע הפסיכדלי "Bombay Calling" של להקת "It's a Beautiful Day": "לשיר יש שני צדדים - הצד המוזיקלי שבו, והצד המילולי שבו. הצד המוזיקלי שלו מבוסס על השיר "Bombay Calling". היה זה רענן ומקורי כשג'ון ניגן את השיר על הקלידים, וזה נשמע טוב. אז אמרנו שנשנה אותו מעט ונכתוב שיר על בסיס ריף הקלידים שלו. השיר שיקף מאוד את המצב באותה תקופה, על כן הוא נעשה כל כך פופולרי" הצד המילולי שבו מתייחס למלחמת ווייטנאם ולמלחמה הקרה בכלליות. 

השיר בבסיסו מורכב מנגינה פשוטה, הכוללת פתיחת סולו עוגב, שלושה אקורדים, ושתי דקות של סולו גיטרה הנבנה לאיטו לקצב מהיר עד לסיומו הפתאומי. השיר גם ידוע בזכות שירתו של איאן גילן המתחילה בשירה שקטה ההולכת ומתעצמת עד לשיאה בצווחות של גילן כשהוא מנצל את מירב מנעדו הקולי. על אף שלרוב משתמש בלקמור בגיטרת פנדר סטראטוקסטר, בשיר הוא מנגן ב-Gibson ES-335.

השיר היה פופולרי ביותר בהופעותיה החיות של הלהקה בעיקר בין השנים 1970–1973, ובהופעות האיחוד שלהם באמצע שנות השמונים, אך מאז 1995, השיר חדל מלהיות מבוצע כמעט לחלוטין. איאן גילן נתן סיבות שונות מדוע הלהקה הפסיקה לבצע את השיר, אך סביר להניח שהסיבה האמיתית היא גילו המתקדם של גילן ומורכבות השיר שהופך אותו לכמעט בלתי אפשרי לביצוע. בפעם האחרונה שביצעה הלהקה את השיר בחרקוב, הוגברה נגינת הגיטרה על מנת לחפות על מגבלותיו של גילן בחלק שבו הוא צועק. טכניקה דומה נעשית בהופעות כיום בעת ביצוע השיר Space Truckin'.

הביצוע החי הידוע ביותר של השיר הוא באלבום ההופעה המפורסם Made in Japan מ-1972.

==שבחים==
ב-1989 דורג השיר במקום הראשון ברשימת "השירים הגדולים של הזמנים" של "Radio Veronica". ב-1998 דירגו קוראי מגזין "Guitarist" את סולו הגיטרה של השיר במקום ה-16 ברשימת "100 הסולואים הטובים בכל הזמנים". שדרן הרדיו הבריטי ג'ון פיל דירג את השיר ברשימתו המפורסמת "Festive Fifty" במקום ה-25.

==קישורים חיצוניים==

אסף נבו, [http://www.mako.co.il/music-Magazine/articles/Article-20f836f661b1c21006.htm יצירת הרוק הגדולה מכולן: Child In Time] באתר Mako, 5 בנובמבר 2010

==הערות שוליים==

קטגוריה:שירי דיפ פרפל
קטגוריה:שירים באנגלית
קטגוריה:שירי מחאה
קטגוריה:שירים נגד מלחמה
קטגוריה:שירים המעורבים במחלוקות הקשורות לפלגיאט
נייבי פיר

הנייבי פיר וחלק ממזח טיהור המים, מראה מ[[מרכז ג'ון הנקוק]]
הנייבי פיר (באנגלית: The Navy Pier, מילולית: מזח חיל הים) הוא אחד ממתחמי הבילוי הבולטים של שיקגו. המתחם בנוי על מזח באורך 1.01 קילומטר וברוחב של כ-200 מטרים על שפת ימת מישיגן בסמוך לאזור הלופ – מרכז עסקים ראשי של שיקגו.
== מבנה ==
המתחם מכיל שורה של מבנים, שמדרום להם ישנו מדרחוב המשמש גם מזח יציאה לספינות תיירות ומצפון להם ישנו כביש גישה לרכבי אספקה. קומות הקרקע של מרבית המבנים במתחם מחוברות ויוצרות קניון גדול של מסעדות וחנויות ייחודיות, שמסתיים במוזיאון הוויטראז'ים של סמית (Smith Museum of Stained Glass Windows).

מלבד מוזיאון הוויטראז'ים של סמית, המתחם מכיל גם את מוזיאון הילדים של שיקגו, בית קולנוע לסרטי תלת־ממדי בשיטה ייחודית, בתי קולנוע, תיאטראות, חממה בה מגודלת גינה נעימה לביקור בחורף של שיקגו ולונה פרק קטן, המכיל גלגל ענק, מגרש מיני גולף ושתי קרוסלות גדולות. אטרקציות נוספות במקום הן השכרת אופניים, כולל אופני באגי (נראים כמו שני זוגות של אופני טנדם, המולחמים זה לזה במקביל), רכיבה על דגם רכבת לילדים, מופעי זיקוקי דינור בערבי הקיץ והסתיו ואירוח פסטיבלים.

לפני שנבנה על הנייבי פיר למתחם שעשועים, הוא היה מתקן של חיל הים האמריקני.

==קישורים חיצוניים==

* 

* [http://www.aviewoncities.com/chicago/navypier.htm הנייבי פיר מאתר A View on Cities]

קטגוריה:ערכים שבהם תבנית בריטניקה אינה מתאימה
קטגוריה:שיקגו
קטגוריה:שיקגו: תרבות
פמן

נשים מתנועת פמן מפגינות נגד [[יורו 2012]]
פמן (באנגלית: FEMEN; באוקראינית: Фемен) היא תנועת נשים פמיניסטית שהוקמה בקייב שבאוקראינה בשנת 2008. תנועת "פמן" מגדירה עצמה כתנועה של פמיניזם רדיקלי. ממטרות "פמן" להיאבק בתעשיית המין, בכנסייה הנוצרית ובעמדתה כלפי הפלות, בחברה הפטריארכלית, ובאפליה של קהילת הלהט"ב. פמן גם הביעה התנגדות לאסלאמיזם ולהחלת חוקי השריעה, ודיברה נגד הנוהג של השחתת איבר המין הנשי. הארגון התפרסם בזכות מחאות בהן חברות הארגון חושפות את שדיהן במקומות ציבוריים.

==היסטוריה==
אנה האטסול הקימה את הארגון ב-10 באפריל 2008, לאחר שהתוודעה לסיפוריהן של נשים אוקראיניות שמרומות ומנוצלות בתעשיית הסחר בנשים. החל ממאי 2011, ערוצי חדשות מכל העולם משדרים את המחאות של הארגון, דבר אשר הביא לחשיפה מוגברת ל"פמן". בהמשך אותה שנה החלו נשות הארגון להשתתף במחאות בינלאומיות. בדצמבר 2011, שלוש אקטיביסטיות טענו שהקד"ב חטף ועינה אותן לאחר שהפגינו חשופות חזה במינסק.

מאז 2013 עומדת בראש הארגון אינה שוויצ'נקו, אשר יזמה את התפתחות הארגון במישור הבינלאומי.

ביולי 2018 נמצאה גופתה של אוקסנה שצ'קו, אחת ממייסדות, בדירתה בפריז.

== פעילות ==
פעילות פמן ישראל פרצו לבמה המרכזית ב[[מצעד הגאווה בתל אביב, 2014]]
פמן הביעה תמיכה במגוון דמויות וארגונים ציבוריים, והביעה התנגדות לאחרים. לדוגמה, הקבוצה שיבחה את "פוסי ריוט" ושיתפה פעולה עם עליא מגדה אל-מהדי.

לארגון יש תומכות במדינות רבות בעולם. ב-2013 נעצרה בתוניסיה מפגינה בת 19 שהסירה בגדיה ורשמה: "שהאידיאלים שלכם ילכו להזדיין", ורשמה על גופה העירום: "הגוף שלי שייך לי והוא לא מקור של כבוד של אף אחד אחר". נעצרה על ידי הוריה והוכנסה לבית חולים לחולי נפש, ולאחר מכן נעלמה. מספר נציגות של התנועה הגיעו להפגין בתוניסיה נגד מעצרה, שלוש מתוכן נשפטו למאסר אך לאחר כשבועיים בוטל גזר הדין והן שוחררו.

בשנת 2012 הוקם מקום לאימוני הנשים המתכוונות לחשוף את שדיהן. המקום נמצא בעיר פריז ובראיונות שונים נאמר שהן מציגות את פעילותן זו כאימוני הגנה מפני אויבי הנשים. מלמדים אותן שיטות קרב מגע פיזיות לקראת התעמתותן עם המשטרה, ועם התוקפים בכל מקום. אחת מהן אמרה שמדובר בצבא הנשים, ואילו מנהלת המקום אמרה: "אנחנו טרוריסטים פציפיסטים".

במאי 2014 נוסדה שלוחה של פמן בישראל. באותה שנה התפרצו פעילות חשופות-חזה מהארגון לבמה המרכזית של מצעד הגאווה בתל אביב, תוך צועקות כנגד אפליה בתוך הקהילה.

==ראו גם==
* צעדת השרמוטות
==קישורים חיצוניים==

* 

* 
* זויה פושניקוב, [http://www.onlife.co.il/%D7%A2%D7%91%D7%95%D7%93%D7%94/%D7%97%D7%91%D7%A8%D7%94/78042/%D7%9E%D7%93%D7%95%D7%A2-%D7%92%D7%91%D7%A8%D7%99%D7%9D-%D7%9E%D7%A4%D7%97%D7%93%D7%99%D7%9D-%D7%9E%D7%A7%D7%A6%D7%AA-%D7%A6%D7%99%D7%A6%D7%99%D7%9D מדוע גברים מפחדים מקצת ציצים? ], 20 ביוני 2014, אתר onlife

==הערות שוליים==

קטגוריה:אפליה
קטגוריה:ארגונים פמיניסטיים
קטגוריה:אוקראינה: ארגונים
קטגוריה:מחאות פמיניסטיות
קטגוריה:נשים באוקראינה
קטגוריה:זרמים בפמיניזם
לידיה סקובליקובה

מדליית כסף רוסית לכבוד הספורטאית
לידיה סקובליקובה (ברוסית: Лидия Скобликова; 8 במרץ 1939 זלטואוסט) הייתה מחליקה על הקרח סובייטית, בעלת 6 מדליות, מהן כולן זהב באולימפיאדות החורף. בנוסף לכך היא זכתה ב-26 מדליות באליפויות העולם.

== ביוגרפיה ==
לידיה סקובליקובה נולדה בעיר זלטואוסט (מחוז צ'ליאבינסק) והתאמנה בענפי ספורט שונים. בגיל 14 היא ניצחה בתחרות מקומית בריצה וכעבור שנה החליטה לעבור להחלקה מהירה על הקרח. בשנת 1958 היא זכתה במדליית ארד בתחרות ארצית. בשנת 1960 היא השתתפה לראשונה באליפות העולם וזכתה במדליית ארד בתחרות כוללת. באליפות העולם של שנת 1960 סקובליקובה זכתה במדליית זהב בריצת 500 מ' ו-3000 מ'. בשנת 1960 הענף נכלל בפעם ראשונה בתוכנית האולימפית וסקובליקובה הייתה חלק של נבחרת ברית המועצות.

בשנים 1963 ו-1964 סקובליקובה זכתה באליפות העולם כאשר היא ניצחה בכל התחרויות (500 מ', 1000 מ', 1500 מ', 3000 מ'). בעקבות הצלחות אלו פעמיים הוענק לה עיטור הדגל האום של העמל.

בשנים 1966–1967 סקובליקובה לא השתתפה בתחרויות וחזרה לקראת הכנות לאולימפיאדה.

לאחר ירידה בתוצאות, בשנת 1969 סקובליקובה עזבה את ספורט התחרותי. היא סיימה לימודים במכון למורים בסברדלובסק ועבדה כמרצה.

בעלה היה ספורטאי מצטיין בהליכה ובעל שיא עולמי בתחום.

==השתתפות באולימפיאדות==
סקוו ואלי 1960 הייתה האולימפיאדה הראשונה בה החלקה מהירה על קרח לנשים נכללה בתוכנית האולימפית. סקובליקובה זכתה התחרות זו ב-2 מדליות זהב.

באינסברוק 1964 סקובליקובה הייתה המועמדת למדליות ואכן זכתה ב-4 מדליות זהב. עד לשנת 1980 אף ספורטאי לא הצליח להגיע להישג זה.

בגרנובל 1968 סקובליקובה התחרה אך לא זכתה במדליה. ההישג הגדול היה מקום שישי במרחק של 3000 מ'.

== ראו גם==
* 

==קישורים חיצוניים==

* 

קטגוריה:מחליקים מהירים על קרח באולימפיאדת סקוו ואלי (1960)
קטגוריה:מחליקים מהירים על קרח באולימפיאדת אינסברוק (1964)
קטגוריה:מחליקים מהירים על קרח באולימפיאדת גרנובל (1968)
קטגוריה:מקבלי עיטור הדגל האדום של העמל
קטגוריה:אלופים אולימפיים סובייטים: החלקה מהירה על הקרח
קטגוריה:סובייטיות שנולדו ב-1939
קטגוריה:אלופות אולימפיות סובייטיות: החלקה מהירה על הקרח
הפארק הלאומי מרצ'יסון פולס

הפארק הלאומי מרצ'יסון פולס (באנגלית: Murchison Falls National Park) הוא פארק לאומי בצפון-מערב אוגנדה. הוא משתרע על פני כ-3,480 קמ"ר, מזרחית לאגם אלברט, באזור הנילוס הלבן, והוא הפארק הלאומי הגדול באוגנדה. יחד עם שמורת הטבע בוגונגו ושמורת הטבע קארומה, הוא מהווה חלק מאזור השימור מרצ'יסון פולס, ששטחו כ-5,300 קמ"ר.

==היסטוריה==
הפארק נוסד ב-1926 כשמורת ציד, בעת שאוגנדה הייתה מדינת חסות בריטית. ב-1951 צולמו בשטחו סצינות מהסרט מלכה אפריקאית, בכיכובו של האמפרי בוגארט, וב-1952 שינו הבריטים את מעמדו, והוא היה לפארק לאומי. הפארק נקרא על שם מפלי מרצ'יסון המצויים בתחומו, ושקרויים בעצמם על שם רודריק מרצ'יסון, שהיה נשיא החברה הגאוגרפית המלכותית. 

בתקופת שלטונו של אידי אמין, בשנות ה-70, נפגעה קשות אוכלוסיית בעלי החיים בפארק, כתוצאה מציד בלתי-חוקי, וב-1983 נכחדו הקרנפיים. לאחר תום שלטונו של אמין החלו הרשויות לאכוף את איסור הציד, ואוכלוסיית בעלי החיים התאוששה. ב-2005 העבירה קרן הקרנפים של אוגנדה מספר קרנפים רחבי-שפה לחווה באזור הפארק, כדי ליצור עדר שבסופו של דבר ישוחרר בפארק. 

==בעלי החיים בפארק==
בתחומי הפארק חיים 76 מיני יונקים, ובהם פילים, תאואים, אריות, נמרים, היפופוטמים, ג'ירפים, אנטילופות כמו קובוסים שחורי-רגל, בובאלים אייליים, אוריבים וקובוסי מים, חזירי יבלות, ופרימטים כמו בבוני זית, קולובוסים, פרשים אדומים ואף שימפנזים. 

הפארק הוא גם משכנם של 451 מיני עופות, בהם מנעלנים, אנפות גוליית, עגורי כתר לבן-לחיים, אנפיות סוף, יקאנות אפריקניות, חרטומנים, קלאואים קרקעיים, טוראקיים, אורגיים, פרפורים עקודים ושלדגים ענקים.

בנוסף, חיים תנינים במימי הנילוס, אגם אלברט והנהרות הנוספים הזורמים בפארק.

==אתרים מרכזיים==
* מפלי מרצ'יסון, שנתנו לפארק את שמו. גובהם של המפלים 43 מטרים, ורוחבם 7 מטרים בלבד, דרכם מתנקז נהר הנילוס. עוצמת המים במפלים מגיעה לכדי 300 מ"ק בשנייה.
* נהר הנילוס עצמו. השיט בנהר מאפשר צפייה בתנינים, בהיפופוטמים, בעופות המים ובבעלי החיים הבאים לשתות ממימי הנהר.
* שפך הנילוס לאגם אלברט. אזור השפך עשיר בעופות מים, בהם המנעלן הנדיר.
* שבילי בוליגי. השבילים, שאורכם בין 120 ל-170 ק"מ, עוברים דרך סוואנה, עצי שיטה ויערות, והם האזור הפופולרי ביותר לספארי בפארק.
* פראה (Paraa; מילולית: בית ההיפופוטם) הוא המרכז האדמיניסטרטיבי של הפארק, וממנו יוצאים טיולי הספארי והמעבורות המשייטות בנהר. באזור פראה מספר מקומות לינה.
* מפלי קארומה, בצדו הצפון-מזרחי של הפארק.
* יער קנייו פבידי (Kaniyo Pabidi). היער מצוי בחלקו הדרומי של הפארק, ובו ניתן לצפות בפרימטים שונים, בהם שימפנזים, לצד יונקים המצויים גם בסוואנה, וכן ציפורי יער.
* יער רבונגו (Rabongo), יער קטן ששטחו 4 קמ"ר בלבד, אך עשיר בציפורים.

==קישורים חיצוניים==

* [http://www.ugandawildlife.org/explore-our-parks/parks-by-name-a-z/murchison-falls-national-park הפארק הלאומי מרצ'יסון] באתר רשות הטבע של אוגנדה
* [http://www.murchisonfallsnationalpark.com/ מידע תיירותי אודות הפארק]
<center>
* 
<gallery widths="250px" heights="250px" perrow="3">
קובץ:Silverbird in Murchison Falls National Park, Uganda.JPG|Empidornis semipartitus
קובץ:Lion in Murchison Falls National Park.JPG|לביאה
קובץ:African Buffalo in Murchison Falls National Park.JPG|תאו אפריקני
קובץ:UgandaKob.jpg|קובוס שחור-רגל
קובץ:Warthog Uganda.JPG|חזירי יבלות
קובץ:Shoebil murchison.jpg|מנעלן
</gallery></center>

קטגוריה:אוגנדה: פארקים לאומיים
Medal of Honor: Vanguard

Medal of Honor: Vanguard הוא משחק ירי בגוף ראשון, שפותח על ידי Budcat Creations והופץ על ידי Electronic Arts. המשחק יצא לפלטפורמות ה-Wii והפלייסטיישן 2 בלבד. הוא יצא ב-26 במרץ 2007 (לצפון אמריקה), ב-29 במרץ 2007 (לאוסטרליה), ב-30 במרץ 2007 (לאירופה) וב-24 במאי 2007 (ליפן).

== משחקיות ==
השחקנים במשחק יכולים להתאים אישית את הנשק, כגון הוספת כוונת טלסקופית לרובה M1 גאראנד ומחסנית תוף לרובה M1 תומפסון. שדרוגים אלה זמינים רק בשלבים מסוימים.

=== Multiplayer ===

ה-Multiplayer במשחק כבר כלולים חמישה מצבי משחק שהם:
*Deathmatch
*Team Deathmatch
*Capture the Flag
*King of the Hill
*Scavenger Hunt

== ציונים ==
{| class="wikitable"
|-
! האתר !! הציון
|-
| GameRankings || Wii - 57.52% PS2 - 64.35%
|-
| Metacritic || Wii - 56/100 PS2 - 63/100
|-
! האתר !! הציון
|-
| GameSpot || 5.5/10
|-
| IGN || 7.2/10 - PS2
|-
| Mansized || 2/5
|}

== ראו גם ==
*Medal of Honor: Airborne
*Medal of Honor: Heroes
*Medal of Honor: Heroes 2

== קישורים חיצוניים ==
*[https://web.archive.org/web/20111007031023/http://games.ea.com/medalofhonorvanguard/ דף הבית של המשחק] 
*[https://web.archive.org/web/20070510040441/http://wii.ign.com/objects/872/872573.html המשחק ב-IGN] 
*[http://www.gamerankings.com/ps2/937394-medal-of-honor-vanguard/index.html המשחק ל-PS2 באתר GameRankings] 
*[http://www.gamerankings.com/wii/937395-medal-of-honor-vanguard/index.html המשחק ל-Wii באתר GameRankings] 
*[http://www.metacritic.com/game/playstation-2/medal-of-honor-vanguard המשחק ל-PS2 באתר Metacritic] 
*[http://www.metacritic.com/game/wii/medal-of-honor-vanguard המשחק ל-Wii באתר Metacritic] 
*[http://www.gamespot.com/ps2/action/medalofhonorvanguard/review.html?mode=gsreview המשחק באתר GameSpot] 
*[http://ps2.ign.com/articles/775/775727p1.html הביקורת למשחק באתר IGN] 
*[https://web.archive.org/web/20070927204051/http://www.mansized.co.uk/reviews/review.phtml/562/689/ הביקורת למשחק באתר Mansized] 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משחקי רשת
קטגוריה:משחקי יריות ממוחשבים (גוף ראשון)
קטגוריה:משחקי וידאו משנת 2007
קטגוריה:משחקי וידאו מבוססי מלחמת העולם השנייה
קטגוריה:Medal of Honor
קטגוריה:משחקי פלייסטיישן 2
קטגוריה:משחקי Wii
קטגוריה:משחקי וידאו שפותחו בארצות הברית
ויטאלי דבידוב

ויטאלי סמיונוביץ' דבידוב (ברוסית: Виталий Семёнович Давыдов; נולד ב-3 באפריל 1939 במוסקבה) הוא שחקן הוקי קרח סובייטי לשעבר בעמדת המגן, מהכוכבים הגדולים של דינמו מוסקבה ונבחרת ברית המועצות איתה זכה 3 פעמים במדליית זהב אולימפית.

== ביוגרפיה ==
דבידוב נולד במוסקבה והתגורר ליד אצטדיון דינמו. אחד ממאמני המועדון ראה אותו משחק הוקי קרח והזמין אותו לקבוצת ילדים של המועדון. בשנת 1957 עבר לקבוצת הבוגרים ושיחק בה כחלוץ. באחד ממשחקי החוץ היה חוסר במגן ודבידוב הסכים לשחק בעמדה זו. מאז עבר לעמדת מגן והפך לאחד מכוכבי ההגנה של הקבוצה.

בשנת 1963 דבידוב לראשונה נכלל בנבחרת ברית המועצות בהוקי קרח וזכה באליפות עולם. הוא המשיך וזכה במדי הנבחרת באליפות העולם ברציפות עד לשנת 1971. בנבחרת דבידוב שיחק ליד ויקטור קוזקין ואלכסנדר רגולין ושלושתם זכו ב-3 מדליות זהב אולימפיות.

בזירה הביתית שלטה קבוצת צסק"א מוסקבה בהוקי קרח הסובייטי ללא מצרים. דינמו ודבידוב לא הצליחו ולו פעם אחת לערער את שלטונה, ודבידוב סיים את קריירת המשחק שלו ללא תואר מקומי.

בשנת 1972 פרש דבידוב ממשחק פעיל ועבר לאימון. בשנים 1976-1977 הוא היה מאמן ראשי של נבחרת הנוער של ברית המועצות. בשנים 1979-1981 הוא היה מאמן ראשי של קבוצתו דינמו מוסקבה. בשנות ה-80 הוא עבר להונגריה והיה מאמן אחד הקבוצות ונבחרת המדינה. בתקופה זו הנבחרת עלתה מדרג C לדרג B העולמי.

לאחר מספר שנים בהונגריה דבידוב חזר לרוסיה ופעל במסגרת מועדון בו שיחק.

==קישורים חיצוניים==

* [http://www.eurohockey.net/players/show_player.cgi?serial=27031 סיכום הופעות של ויטאלי דבידוב]

קטגוריה:שחקני הוקי קרח סובייטים
קטגוריה:אלופים אולימפיים: הוקי קרח
קטגוריה:מאמני הוקי קרח רוסים
קטגוריה:מאמני הוקי קרח סובייטים
קטגוריה:אלופים אולימפיים מברית המועצות
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:שחקני הוקי קרח באולימפיאדת אינסברוק (1964)
קטגוריה:שחקני הוקי קרח באולימפיאדת גרנובל (1968)
קטגוריה:שחקני הוקי קרח באולימפיאדת סאפורו (1972)
קטגוריה:סובייטים שנולדו ב-1939
ליים אצבע

ליים אצבע, בעל פרי בצבע חום
עץ ליים האצבעות (שם מדעי: Citrus australasica), ידוע גם כליים קוויאר וכפינגר ליים (Finger Lime), הוא עץ קטן הגדל בעיקר באזור גבול החוף של קווינסלנד וניו סאות' ויילס, אוסטרליה.

העץ בגובה 2–7 מטרים. העלים שלו באורך 1–6 ס"מ וברוחב של 3–25 מ"מ, העלים חלקים עם קצה קטום ומחורץ לכיוון הקדקוד. הפרחים של העץ הם לבנים עם עלי כותרת באורך 6–9 מ"מ. הפרי של העץ הוא גלילי, באורך 4–8 ס"מ, לפעמים הפרי מעט עקום, כיום קיימים מספר סוגים של הפרי בצבעים שונים כמו: ורוד וירוק.

==טיפוח ושימושים==
ליים האצבעות הפך לפופולרי בשל יחוסו כאוכל גורמה מסוג בושפוד (אוכל המיוחס באופן מסורתי לילידים אוסטרלים ומשמש כיום כאוכל מסורתי של האוכלוסייה האוסטרלית). הכינוי "ליים קוויאר" נבע מהדימוי של בקבוקוני המיץ העגולים של פרי ליים האצבעות לקוויאר, ניתן להשתמש בבקבוקוני המיץ לקישוט, לתיבול סלט ולהוספה למתכונים שונים. בקבוקוני המיץ הם רעננים ונותנים טעם חמצמץ כאשר לועסים אותם. המיץ שבבקבוקונים דומה לטעם של ליים רגיל. אפשר להשתמש בליים האצבעות להכנת ריבה וחמוצים. אפשר להשתמש בקליפת הפרי של ליים האצבעות כתבלין.

אפשר למצוא את פרי ליים האצבעות במספר רחב של צבעים: ירוק, צהוב, כתום, אדום, סגול, שחור וחום. לעץ ליים האצבעות יש את המספר הגדול ביותר של צבעים בין כל עצי הליים.

ב-1990 החל שימוש מסחרי בפרי ליים האצבעות להכנת ריבות. החלו לגדל לראשונה את עצי ליים האצבעות באופן מסחרי באוסטרליה, בעקבות ביקוש גדול של הפרי.

ישנם מספר מזיקים ומחלות אשר מזיקים לעץ ליים האצבעות, כמו: צרעת העפצים, זחלים ו-Dieback (מצב בו ענף צעיר שנגזם בנקודה מסוימת, קטע נוסף מנקודת החיתוך לכיוון הגזע יתייבש וימות זמן קצר לאחר ביצוע החיתוך). ד"ר אנדרו ג'סופ, אשר ערך מחקר על זבוב הפירות, הגיע למסקנה שלא קיימת סכנה שזבוב הפירות יפגע בפרי ליים האצבעות.

==קישורים חיצוניים==

==הערות שוליים==

קטגוריה:צמחים שתוארו ב-1858
קטגוריה:טקסונים שתוארו בידי פרדיננד יקוב היינריך פון מולר
קטגוריה:הדרים
On the Threshold of a Dream

On the Threshold of a Dream הוא האלבום הרביעי של להקת הרוק המתקדם הבריטית, המודי בלוז. האלבום יצא על ידי דרם רקורדס ב-1969.

כמו שני האלבומים הקודמים של הלהקה, אלבום זה עוקב אחרי קונספט. הוא עוסק בחלומות, במיוחד בצד השני של האלבום, הכולל את הסוויטה "The Voyage", שהושפע בחלקו מיצירתו של ריכרד שטראוס, כה אמר זרתוסטרא. היצירה שנכתבה על ידי מייק פינדר, כוללת תזמור של מלוטרון וחליל צד. האלבום נפתח בפואמה המלווה בצלילים אלקטרוניים, המסיימים גם את האלבום. גרסאות ה-LP של האלבום מתנגנות כך כשזה נראה כאילו האלבום מתנגן ללא התחלה וללא סוף. (גרסאות הקלטת וה-CD הוסיפו פייד אאוט לצלילים האלו.)

On The Threshold of a Dream קידם את המודי בלוז כאלבום הראשון שלהם שהגיע לראש המצעדים בבריטניה, גם בארצות הברית הוא הצליח לא רע כשהגיע לטופ 20 לראשונה. האלבום גם נשאר לזמן רב במצעדים. למרבה האירוניה, הסינגל היחיד מהאלבום "Never Comes the Day", הפך לכישלון מסחרי.

במרץ 2006, האלבום עבר רימסטר לפורמט SACD יחד עם 9 רצועות בונוס.

ב-2008, האלבום יצא שוב בגרסת רימסטר משופרת עוד יותר עם אותן רצועות בונוס.

==רשימת רצועות==
#"In the Beginning" (גריים אדג') - 2:08
#"Lovely to See You" (ג'סטין הייווארד) - 2:35
#"Dear Diary" (ריי תומאס) - 3:56
#"Send Me No Wine" (ג'ון לודג') - 2:20
#"To Share Our Love" (לודג') - 2:54
#"So Deep Within You" (מייק פינדר) - 3:07

===Side Two===
#"Never Comes the Day" (הייווארד) - 4:43
#Lazy Day (תומאס) - 2:43
#"Are You Sitting Comfortably?" (הייווארד, תומאס) - 3:29
#"The Dream" (אדג') - 0:57
#"Have You Heard (Part 1)" (פינדר) - 1:40
#"The Voyage" (פינדר) - 3:58
#"Have You Heard (Part 2)" (פינדר) - 2:32

==ביצוע==
*ג'סטין הייווארד - זמרה, גיטרה
*ג'ון לודג' - זמרה, גיטרת בס, צ'לו
*ריי תומאס - זמרה, מפוחית פה, חליל צד, תוף מרים
*גריים אדג' - תופים, כלי הקשה, זמרה
*מייק פינדר - זמרה, מלוטרון, אורגן האמונד, פסנתר, צ'לו

עטיפה:
פיל טרוורס

==קישורים חיצוניים==

קטגוריה:אלבומי קונספט
קטגוריה:אלבומים שהגיעו למקום הראשון במצעד האלבומים הבריטי
מרי ג'יין ווטסון

מרי ג'יין ווטסון (באנגלית: Mary Jane Watson) היא דמות משנה בדיונית המופיעה בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת The Amazing Spider-Man #25 מיוני 1965, ונוצרה על ידי הכותב סטן לי והמאייר ג'ון רומיטה האב.

מרי ג'יין ווטסון היא צעירה אדומת שיער ובעלת עיניים ירוקות שמשמשת כמושא אהבתו של פיטר פארקר, גיבור-העל הידוע בזהות ספיידרמן, ואף הייתה אשתו בנקודה מסוימת בהיסטוריית הקומיקס. מעט לפני מותה של גוון סטייסי, התפתחה בין השתיים יריבות על ליבו של פארקר כאשר שלושתם למדו באוניברסיטת אמפייר סטייט. השניים התחתנו בסופו של דבר, אם כי נישואיהם בוטלו באירועי "ספיידרמן: עוד יום אחד". ובהמשך חזרו להיות ביחד.

דמותה של מרי ג'יין ווטסון הופיעה במגוון עיבודים שונים לקומיקס. את דמותה בטרילוגיית סרטי ספיידרמן של הבמאי סם ריימי גילמה השחקנית קירסטן דנסט. נודע כי שיילין וודלי אמורה הייתה לגלם את דמותה בסרטי הלייב אקשן "ספיידרמן המופלא", אולם תפקידה נדחה לסרט השלישי שלבסוף בוטל. את דמותה בסרט "ספיידרמן: ממד העכביש" דיבבה השחקנית זואי קרביץ. גרסה חלופית של הדמות בשם מישל "MJ" ג'ונס-ווטסון מופיעה בסרטי היקום הקולנועי של מארוול "ספיידרמן: השיבה הביתה", "ספיידרמן: רחוק מהבית" ו"ספיידרמן: אין דרך הביתה" והיא מגולמת בידי זנדאיה.

== קישורים חיצוניים ==

* [https://www.marvel.com/characters/mary-jane-watson דף הדמות] באתר הרשמי של מארוול קומיקס
* [https://marvel.fandom.com/wiki/Mary_Jane_Watson דף הדמות] בפרויקט פאנדום של מארוול קומיקס

==הערות שוליים==

קטגוריה:ספיידרמן: דמויות
קטגוריה:דוגמניות בדיוניות
גוון סטייסי

גוון סטייסי (באנגלית: Gwen Stacy) היא דמות משנה בדיונית שהופיעה בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת The Amazing Spider-Man #31 מדצמבר 1965, ונוצרה על ידי הכותב סטן לי והמאייר סטיב דיטקו.

גוון סטייסי הייתה אהובתו הראשונה של פיטר פארקר, גיבור-העל הידוע בזהות ספיידרמן, כאשר שניהם היו סטודנטים באוניברסיטת אמפייר סטייט. בסיפור "הלילה בו גוון סטייסי מתה", היא מצאה את מותה כאשר הגובלין הירוק חטף אותה כדי שתשמש פיתיון לספיידרמן, והפיל אותה מגשר ג'ורג' וושינגטון. כשספיידרמן ניסה להצילה, מפרקתה של גוון נשברה כתוצאה מאפקט הצלפת השוט של קוריו. גם ההחלטה להרוג דמות ראשית בחוברות קומיקס באותה תקופה וגם ההחלטה ליישם את הדבר כשינוי מכריע בחייו של הגיבור הפכו למעוררי מחלוקת עבור מעריצי הדמות, ויש שמצביעים על נקודה זו כסופו של תור הכסף של הקומיקס ותחילתו של תור הארד. גוון הוחייתה מחדש בקצרה בידי התן בקשת הסיפור "קונספירציית המשובטים" של שנת 2016.

גרסה אלטרנטיבית של גוון סטייסי מיקום מקביל שנקרא "ארץ-65" הוצגה בחוברות הקומיקס בקשת הסיפור "יקום העכביש" מ-2015, והיא נקראת ספיידר-גוון.

דמותה של גוון סטייסי מוזכרת במאמר העוסק באלימות נגד נשים והטיפול השגוי בדמויותיהן של נשים בקומיקס.

דמותה של גוון סטייסי הופיעה בעיבודים שונים לקומיקס. בטלוויזיה, דמותה דובבה בידי לייסי שרבט ובעברית בידי אביטל אברג'יל. את דמותה בסרט הלייב אקשן "ספיידרמן 3" גילמה השחקנית ברייס דאלאס הווארד, ובסרטים "ספיידרמן המופלא" והמשכו "ספיידרמן המופלא 2" גילמה אותה השחקנית אמה סטון.

== קישורים חיצוניים ==

* [https://marvel.fandom.com/wiki/Gwen_Stacy דף הדמות] בפרויקט פאנדום של מארוול קומיקס

==הערות שוליים==

קטגוריה:ספיידרמן: דמויות
קטגוריה:דוגמניות בדיוניות
אלקטרו (קומיקס)

אלקטרו (באנגלית: Electro) הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס. הדמות המקורית הופיעה לראשונה בחוברת The Amazing Spider-Man #9 מפברואר 1964, ונוצרה על ידי הכותב סטן לי והמאייר סטיב דיטקו. דמותה של פרנסין פריי, שנוצרה על ידי הכותב דן סלוט והמאייר אומברטו ראמוס, הופיעה לראשונה בחוברת Amazing Spider-Man Vol.3 #2 מיולי 2014, והפכה לאלקטרו השנייה בחוברת Amazing Spider-Man Vol.4 #17 מאוקטובר 2016.

אלקטרו הוא אלטר אגו אותו חלקו שתי דמויות - מקס דילון ופרנסין פריי. מקסוול דילון היה טכנאי חשמל אשר בעקבות תאונת ברקים בעת שתיקן קו חשמל קיבל מוטגן שהפך אותו לקבל מהלך. בתחילה, כוחותיו היו חלשים ביותר, לכן גנב ציוד חשמלי מתעשיות סטארק כדי לטעון את עצמו. דילון בחר בקריירת פשע אחרי שהרג פושע במו ידיו, ונטל את השם אלקטרו. קורבנו הראשון היה ג'יי ג'ונה ג'יימסון, עורך מערכת העיתון "הדיילי ביוגל", שהאשים את ספיידרמן בפשע אשר כביכול ביצע. בעימות הראשון בין ספיידרמן לבין אלקטרו, ספיידרמן כמעט ונהרג כאשר נגע ביריבו מוליך החשמל, אך הצליח להשתמש בצינור השקיה כדי להמם אותו. במרוצת השנים חבר דילון לקבוצות נבלי-על שונות, בהן "ששת המרושעים" ו"תריסר המרושעים", והמשיך בקריירת הפשע שלו תוך התמקדות בנקמה בספיידרמן. בשנת 2014 גרם ספיידרמן לעומס יתר בכוחותיו של מקסוול, מה שגרם לפיצוץ ולביטול כוחותיו.

פרנסין פריי הייתה שותפתו של דילון לפני שאיבד את כוחותיו, שהייתה אובססיבית לנבלי-על כמעין אסקפיזם ומצאה את מותה בנשיקה עם דילון. בשנת 2016 ניסה התן להחזיר לדילון את כוחותיו, שסירב תחילה וחזר בו אחרי החייאתה של פריי כשיבוט של התן. גופו של דילון דחה את כוחותיו, שהועברו בהדרגה לפרנסין. פרנסין, שכוחותיו של אלקטרו נספגו בה, נישקה את דילון וחשמלה אותו למוות.

דמותו של אלקטרו מדורגת במקום ה-87 ברשימת נבלי-העל הגדולים של כל הזמנים, לפי אתר IGN. את דמותו בסרטי הלייב אקשן "ספיידרמן המופלא 2" ו"ספיידרמן: אין דרך הביתה" מגלם השחקן ג'יימי פוקס.

== קישורים חיצוניים ==

* [https://www.marvel.com/characters/electro-maxwell-dillon/in-comics דף הדמות] באתר הרשמי של מארוול קומיקס
* [http://marvel.wikia.com/wiki/Electro דף הדמות] בפרויקט פאנדום של מארוול קומיקס

==הערות שוליים==

קטגוריה:נבלי על במארוול קומיקס
קטגוריה:ספיידרמן: דמויות
קטגוריה:דמויות להט"ביות
קטגוריה:דמויות שחורות בסרטים
פארק טקסים גזי

פארק טקסים גזי (בטורקית: Taksim Gezi Parkı) הוא גן ציבורי בכיכר טקסים שבאיסטנבול. 

==היסטוריה==
במקום בו שוכן הפארק, הוקם ב-1806 מבנה ששימש למגורי חיילים. ב-1909 ניזוק הבניין קשה במהומות שפרצו בעיר במחאה על שינויים חוקתיים שערך הסולטאן עבדול חמיד השני. המבנה לא שוקם, וב-1921 הוסב לאצטדיון כדורגל, ששימש את מועדוני הכדורגל של העיר: בשיקטש, גלאטסראיי ופנרבחצ'ה. ב-26 באוקטובר 1923 נערך באצטדיון המשחק הרשמי הראשון של נבחרת טורקיה בכדורגל, מול נבחרת גרמניה. 

ב-1940 נהרס המבנה כולו, כחלק מתוכניותיו של מתכנן הערים הצרפתי אנרי פרוסט. בהתאם לתוכניותיו של פרוסט, נחנך במקום פארק בשטח של כ-300 דונם, בשם פארק אינני (İnönü), על שמו של הנשיא איסמט אינני. במהלך השנים הצטמצם שטחו של הפארק, לשם בניית מבנים שונים. 

בשנת 2013 החליטה עיריית איסטנבול להרוס את הגן, ולהקים במקומו מרכז קניות. הפגנה שנערכה במקום נגד ההחלטה דוכאה ביד קשה, תוך שימוש בגז מדמיע, ועקב כך החל גל מחאות שבו יצאו לרחובות מאות אלפי טורקים באיסטנבול, אנקרה, איזמיר, אדירנה ובערים נוספות. המפגינים כבשו את פארק גזי וכיכר טאקסים במשך שבועיים. הכיבוש הסתיים בהתערבות קשה של כוחות הביטחון. בהפגנות שנמשכו קרוב לשלושה שבועות נהרג שוטר אחד ושמונה בני אדם, וכמעט 10,000 איש נפצעו. עשרות אנשים נעצרו, אך מרבית הנתבעים זוכו.<ref></ref>

==קישורים חיצוניים==

==הערות שוליים==

טקסים גזי
קטגוריה:איסטנבול
טקסים גזי
אופטימיזציית הנחיל

אופטימיזציית הנחיל (באנגלית: Particle Swarm Optimization, או בקיצור PSO) היא שיטת אופטימיזציה המבוססת על התנהגות חברתית של נחילים ולהקות בטבע תחת ההבחנה שכל פרט בלהקה מבסס את תנועתו על פי מידע או זיכרון שיש ברשותו לגבי נקודות עניין במרחב ועל פי מיקומם של חברים אחרים בלהקה. שיטה זו הוצגה לראשונה על ידי קנדי ואברהרט בשנת 1995 ושוכללה על ידי שיי (Shi) ב-1998. אופטימיזציית הנחיל היא שיטת אופטימיזציה מטה-היוריסטית, דהיינו לא נסמכת על תכונה כלשהי של הבעיה לפתרון אלא מספקת מנגנון כללי למציאת אופטימום לוקאלי של פונקציית שיערוך נתונה <math>f(x)</math>.

==אלגוריתם בסיסי==
# אתחול אוכלוסיית הנחיל <math>x_1,...,x_n</math> (מרחב הפתרונות הפוטנציאלים) לערכים אקראיים במרחב החיפוש.
# לכל פרט <math>x_i</math> באוכלוסייה נקבע את <math>best_i=x_i</math> ואת מהירותו ההתחלתית <math>v_i=0</math>.
# נקבע את <math>gbest</math> כפתרון בעל הערך הטוב ביותר של פונקציית השיערוך <math>f(x)</math> מתוך <math>x_1,...,x_n</math>.
# כל עוד לא התקבל תנאי עצירה נבצע:
## נסיט כל פרט על פי המידע הלוקאלי שלו לגבי הפתרון הטוב ביותר והפתרון הגלובאלי הטוב ביותר: <math>v_i=W*v_i+c_1*U(0,1)*(best_i-x_i)+c_2*U(0,1)*(gbest-x_i); x_i=x_i+v_i</math>
## נעדכן עבור כל פרט את הפתרון הלוקאלי הטוב ביותר: <math>best_i=argmax_{x_i,best_i}\{f(x)\}</math>
## נעדכן את הפתרון הגלובאלי הטוב ביותר שיש בנמצא: <math>gbest=argmax_{best_1,...,best_n}\{f(x)\}</math>
#החזר את <math>gbest</math>

כאשר:
W הוא מקדם השולט ברמת הexploration לעומת exploitation, ככל ש W קרוב ל-1 כך הנחיל נוטה להמשיך לחפש ולא להתכנס לפתרון, וככל ש W קרוב ל0 הנחיל נוטה להיכנס לפתרון ולא לחפש פתרונות טובים יותר - נהוג להגדיר את W בין 0.4 ל-0.9 כאשר אנו מקטינים את W לאורך הזמן וביחס למספר האיטרציות הכולל.
* <math>U(0,1)</math> היא פונקציה המחזירה וקטור במימד הפתרון שרכיביו נבחרים בהתפלגות אחידה מהקטע <math>(0,1)</math>.
*<math>c_1,c_2</math> הם קבועים שמווסתים את מידת הנטייה של הפתרונות בין פתרונות עצמיים מיטביים ופתרון גלובאלי מיטבי ברמת הנחיל. לרוב ניתן לקבוע <math>c_1 \approx 2, c_2 \approx 2</math>.

==ראו גם==
*אופטימיזציית קן הנמלים

==קישורים חיצוניים==

* [http://www.swarmintelligence.org מידע] על אופטימיזציית הנחיל. 
* [http://galileo.allmag.co.il/page/679 בינת הנחיל] - מאמר במגזין גליליאו

קטגוריה:אופטימיזציה רציפה
קטגוריה:אקולוגיה
ויקטור קוזקין

ויקטור גריגורייביץ' קוזקין (ברוסית: Виктор Григорьевич Кузькин; 6 ביולי 1940 -24 ביוני 2008) היה שחקן הוקי קרח סובייטי בעמדת המגן, מהכוכבים הגדולים של צסק"א מוסקבה ונבחרת ברית המועצות שאיתה זכה 3 פעמים במדליית זהב אולימפית.

== ביוגרפיה ==
ויקטור קוזקין נולד במוסקבה. אביו נהרג במהלך מלחמת העולם השנייה ואימו עבדה בבית החולים בעיר. בילדותו קוזקין שיחק כדורגל במגרש הסמוך לבית החולים בו עבדה אימו. בחורף היה המגרש מכוסה בשכבת מים שלאחר שקפאה איפשרה לקוזקין וחבריו לשחק בו בנדי, ולשפר את יכולת ההחלקה שלו. כמו כן התאמן בכדורעף ובאגרוף. בשנת 1953 קוזקין החל להתאמן בבית הספר להוקי קרח של צסק"א מוסקבה ושיחק כחלוץ. עם המעבר לקבוצת הבוגרים החליט מאמן הקבוצה, אנטולי טראסוב, להעביר את קוזקין לעמדת המגן - העמדה בה שיחק במשך כל קריירת הבוגרים שלו.

בשנת 1963 נכלל קוזקין לראשונה בנבחרת ברית המועצות בהוקי קרח וזכה באליפות העולם. הוא המשיך וזכה עם הנבחרת באליפות העולם ברציפות עד לשנת 1971. בנבחרת שיחק ליד ויטאלי דבידוב ואלכסנדר רגולין ושלושתם זכו ב-3 מדליות זהב אולימפיות. במשך שנים רבות קוזקין היה קפטן הנבחרת.

קוזקין שיחק בנבחרת גם בסדרת הפסגה מול נבחרת קנדה שהורכבה לראשונה משחקני NHL. הוא שותף ב-7 מ-8 משחקי הסדרה.

בזירה הביתית זו הייתה תקופה של שליטה מלאה של מועדון צסק"א מוסקבה בהוקי הסובייטי. בהתאם לכך, קוזקין זכה 13 פעמים באליפות ברית המועצות - שיא סובייטי (משותף עם ולדיסלב טרטיאק).

בשנת 1976 פרש קוזקין ממשחק פעיל ועבר לתפקיד עוזר המאמן של צסק"א מוסקבה, עד 1988. לאחר שעבר ב-1988 לאמן ביפן חזר לתפקידו בצסק"א בין השנים 1991 ו-1999.

תחביבו הגדול היה צלילה. בשנת 2008 סבל מהתקף לב במהלך צלילה לחופי סוצ'י ומת.

==קישורים חיצוניים==

* [http://www.eurohockey.net/players/show_player.cgi?serial=32605 סיכום הופעות של ויקטור קוזקין]

קטגוריה:הרוגי טביעה
קטגוריה:שחקני הוקי קרח סובייטים
קטגוריה:אלופים אולימפיים: הוקי קרח
קטגוריה:מאמני הוקי קרח רוסים
קטגוריה:מאמני הוקי קרח סובייטים
קטגוריה:אלופים אולימפיים מברית המועצות
קטגוריה:מקבלי עיטור אות הכבוד
קטגוריה:שחקני הוקי קרח באולימפיאדת אינסברוק (1964)
קטגוריה:שחקני הוקי קרח באולימפיאדת גרנובל (1968)
קטגוריה:שחקני הוקי קרח באולימפיאדת סאפורו (1972)
קטגוריה:רוסים שנולדו ב-1940
קטגוריה:נפטרים ב-2008
מוזיאון פגי נוטברט לטבע

מוזיאון פגי נוטברט לטבע – המוזיאון של האקדמיה של שיקגו למדע (באנגלית: Peggy Notebaert Nature Museum, לפעמים נקרא בקיצור "מוזיאון הטבע של שיקגו") הוא מוזיאון מדע, טכנולוגיה וטבע הערוך כמוזיאון ילדים בשיקגו. המוזיאון נוסד בשנת 1857 ונמצא במשכנו הנוכחי, מצפון לפארק לינקולן ולגן החיות שבו, מאז שנת 1999.

חלק מתערוכותיו של המוזיאון מתחלפות וחלקן קבועות. רבות מהתערוכות שבו, ממחישות עקרונות מתחום איכות הסביבה ומתחום האקולוגיה, בהיותן מעוצבות כגן שעשועים לילדים. אולם, המיצג המפורסם ביותר של המוזיאון, למעשה, אינו מוצג מוזיאוני, אלא כזה שמתאים לגן חיות; מיצג זה הוא חממה לגידול פרפרים. חממה זו מטפחת מעל למאתיים מינים של פרפרים ומשמשת מקום מחקר על אודותיהם ובסיס לשיקום אוכלוסיות פרפרים מקומיות.

המוזיאון היה מוזיאון הטבע הראשון בשיקגו וחלק גדול מאוסף המיצגים המקורי שלו נשרף בשרפה הגדולה של שיקגו, בשנת 1871. המוזיאון נבנה מחדש אך עוקל במשבר הכלכלי של שנות השמונים, של המאה התשע עשרה. הוא נבנה השלישית ונפתח בשנת 1898, במבנה שמשמש כיום את הנהלת גן החיות של פארק לינקולן.

==ראו גם==
* מוזיאון פילד להיסטוריה של הטבע - שיקגו

==קישורים חיצוניים==

* 

פגי נוטברט לטבע
פגי נוטברט לטבע
פגי נוטברט לטבע
פגי נוטברט לטבע
אלכסנדר רגולין

אלכסנדר פאוולוביץ' רגולין (ברוסית: Александр Павлович Рагулин; 5 במאי 1941 -17 בנובמבר 2004) היה שחקן הוקי קרח סובייטי בעמדת המגן, מהכוכבים הגדולים של צסק"א מוסקבה ונבחרת ברית המועצות איתה זכה 3 פעמים במדליית זהב אולימפית. בסך הכול באליפויות אולם ואירופה רגולין זכה ב-22 מדליות, יותר מכל שחקן הוקי קרח סובייטי אחר. נחשב בעיני רבים לאחד המגינים הטובים ביותר בתולדות ההוקי קרח הסובייטי.

אלכסנדר רגולין נולד במוסקבה כחלק משלישיית אחים. שלושת האחים למדו כולם מוזיקה בילדותם, אך בסופו של דבר עברו לאימוני הוקי קרח. בשנת 1957 רגולין החל לשחק עבור מועדון חימקי מעיר ווסקרסנסק (מחוז מוסקבה) ובשנת 1962 עבר למועדון המעוטר ביותר של ברית המועצות, צסק"א מוסקבה.

בשנת 1961 נכלל רגולין לראשונה בנבחרת ברית המועצות בהוקי קרח וזכה במדליית ארד באליפות העולם. במדי הנבחרת זכה רגולין באליפות העולם ברציפות עד לשנת 1971. בנבחרת שיחק ליד ויטאלי דבידוב ו-ויקטור קוזקין ושלושתם זכו ב-3 מדליות זהב אולימפיות. באליפות העולם בשנת 1966 זכה בתואר "המגן המצטיין של האליפות".

במדי צסק"א, ששלטה באופן מוחלט בליגה הסובייטית, זכה רגולין ב-10 אליפויות ברית המועצות.

ב-1972 שיחק רגולין במדי הנבחרת בסדרת הפסגה מול נבחרת קנדה שהורכבה לראשונה מכוכבים מקצוענים מליגת ה-NHL. רגולין שיחק בשישה משמונת משחקי הסדרה.

בשנת 1973 פרש רגולין ממשחק פעיל והחל לאמן ילדים. בנוסף היה פעיל בארגוני ספורטאים ותיקים ובממסד הספורטיבי של רוסיה.

==קישורים חיצוניים==

* [http://www.eurohockey.net/players/show_player.cgi?serial=27030 סיכום הופעות של אלכסנדר רגולין]
* 

קטגוריה:שחקני הוקי קרח סובייטים
קטגוריה:אלופים אולימפיים: הוקי קרח
קטגוריה:אלופים אולימפיים מברית המועצות
קטגוריה:מקבלי עיטור הדגל האדום של העמל
קטגוריה:מקבלי עיטור אות הכבוד
קטגוריה:שחקני הוקי קרח באולימפיאדת אינסברוק (1964)
קטגוריה:שחקני הוקי קרח באולימפיאדת גרנובל (1968)
קטגוריה:שחקני הוקי קרח באולימפיאדת סאפורו (1972)
קטגוריה:סובייטים שנולדו ב-1941
קטגוריה:נפטרים ב-2004